เอเชียส์เน็กซต์ท็อปโมเดล ฤดูกาลที่ 3
ข้อมูลการออกอากาศ > ตอนที่ 7 : The Girl Who Finally Cracks

หลังจากการคัดออกครั้งล่าสุด กานี่ รู้สึกดีใจเป็นอย่างมาก เพราะเธอไม่ต้องการให้ บาร์บาร่า ถูกคัดออกจากการแข่งขัน ในขณะที่ โมนิก้า ได้ตัดสินใจเผชิญหน้าเรื่องที่ ทาห์เลีย ได้เลือกที่จะดึงเวลาการถ่ายแบบมาจากเธอ ซึ่งทาห์เลีย ได้ตอบไปว่า เป็นเพราะสาวๆส่วนใหญ่คิดว่า โมนิก้า คือคู่แข่งในการแข่งขันที่แข็งแกร่งคนหนึ่ง ต่อมา สาวๆได้เดินทางมายังสวนสาธารณะ และได้พบกับ โจอี้ และแขกรับเชิญพิเศษ คาร่า จี.แมครอย สุดยอดนางแบบและพิธีกรชื่อดัง ซึ่งจะมาสอนให้สาวๆเรียนรู้เกี่ยวกับ การโพสท่า ในแบบต่างๆ โดยพวกเธอ ได้ถูกแบ่งคู่ให้ฝึกกันดังนี้
| คู่ |
| --- | --- | --- | --- | --- | --- | --- | --- | --- | --- | --- | --- | --- |
| อแมนด้า | เมลิสซ่า |  |  |  |  |  |  |  |  |  |  |  |
| เอมี่ | บาร์บาร่า |  |  |  |  |  |  |  |  |  |  |  |
| กานี่ | โมนิก้า |  |  |  |  |  |  |  |  |  |  |  |
| เคบี | ทาห์เลีย |  |  |  |  |  |  |  |  |  |  |  |
อแมนด้า ดูไม่ตั้งใจฝึก และหัวเราะตลอด ทำให้ เมลิสซ่า โดดเด่นกว่าในการโพสท่า เอมี่และบาร์บาร่า โพสท่าไม่เชื่อมโยงกัน กานี่ ไม่อยากจับคู่กับโมนิก้า แต่พวกเธอก็ทำออกมาได้ดี เคบีและทาห์เลีย ทำออกมาได้ดีในการใช้สายตาเชื่อมโยงระหว่างกัน หลังจากนั้น พวกเธอจะได้แข่งขันกันโพสท่า ขณะที่ต้องเล่น ฮูลาฮูป ไปด้วย เคบี, เมลิสซ่า, ทาห์เลีย, กานี่ และบาร์บาร่า ทำออกมาได้ดี ในขณะที่ เอมี่, โมนิก้า และอแมนด้า ทำได้แย่ ซึ่งคนที่ทำออกมาได้ดีที่สุด คือ เมลิสซ่า โดยเธอจะได้รางวัลคือ การโทรศัพท์หาคนที่เธอรัก
ต่อมา โจอี้ ได้เข้ามาหาสาวๆที่บ้านพัก และได้พบว่า ในบ้านสกปรก และเลอะเทอะเป็นอย่างมาก จึงให้สาวๆทำความสะอาด โดยโจอี้ ยังได้บอกว่า พวกเธอจำเป็นที่จะต้องรักษาความสะอาดของสภาพแวดล้อมให้มากกว่านี้ เพื่อที่จะช่วยชำระล้างจิตใจ สำหรับการถ่ายแบบทุกๆครั้ง
การถ่ายภาพในสัปดาห์นี้ พวกเธอได้พบกับ ผู้บริหารของ รถยนต์ ซูบารุ เกล็น ตัน โดยผู้ที่ถ่ายภาพได้ดีที่สุดในครั้งนี้ จะได้เป็น ตัวแทนสินค้าคนใหม่ ของซูบารุ โดยพวกเธอยังได้พบกับ โจดิลลี่ เพนเดร และ นาตาลี พิคเคิลส์ ตัวแทนผู้เข้าแข่งขันจากฤดูกาลที่แล้ว มาโชว์ในรูปร่าง ที่ถูกเพ้นท์ตัวด้วยสี และให้คำแนะนำกับสาวๆ โดยพวกเธอ ได้รับสีรถ และธีมที่จะต้องถ่ายคู่ดังนี้
| สี | ธีม | ผู้เข้าแข่งขัน |
| --- | --- | --- |
| สีดำคริสตัล | เก๋ | บาร์บาร่า & เมลิสซ่า |
| สีส้มแทนเจอรีน | ร่าเริง | โมนิก้า & ทาห์เลีย |
| สีเทาเข้ม | มีพลัง | อแมนด้า & กานี่ |
| สีเขียวกากี | ดุร้าย | เอมี่ & เคบี |
โมนิก้า, บาร์บาร่า, กานี่ และเคบี ทำออกมาได้อย่างน่าประทับใจ ในขณะที่ เอมี่, ทาห์เลีย, เมลิสซ่า และอแมนด้า ทำออกมาได้แย่
ในห้องตัดสิน เคบี และกานี่ ได้รับคำวิจารณ์ในด้านบวกจากคณะกรรมการ และถึงแม้ว่า โมนิก้า และบาร์บาร่า จะได้ถ่ายภาพเพียงแค่ 10 เฟรม เท่านั้น แต่ภาพของพวกเธอ กลับออกมาโดดเด่นมากที่สุด พวกเธอจึงได้ถูกเลือกให้เป็น ตัวแทนสินค้าคนใหม่ ของ ซูบารุ ในขณะที่ อแมนด้า ถ่ายภาพออกมาได้ดี แต่ก็เป็นอีกครั้ง ที่เธอถูกตำหนิในเรื่องของการกระพริบตาบ่อยเกินไป เอมี่ ถูกวิจารณ์เรื่องของขาดอารมณ์สีหน้าที่หลากหลาย และดูไม่ขายสินค้า เมลิสซ่า ถ่ายภาพออกมาไม่ตรงกับโจทย์ที่ได้รับ เธอจึงถูกตำหนิอย่างหนัก ทำให้เธอตกเป็นสองคนสุดท้าย ร่วมกับ ทาห์เลีย ที่คิดมากเกินไป จนทำให้ถ่ายภาพออกมาได้ไม่ดี เนื่องจากเธอได้ปฏิเสธที่จะใส่ชุดชั้นในในการถ่ายภาพ ซึ่งสุดท้ายแล้ว จอร์จิน่า ได้ยื่นภาพให้กับทาห์เลีย จึงทำให้ เมลิสซ่า ต้องเป็นผู้ที่ถูกส่งกลับบ้าน
ผู้ที่ถูกเรียกชื่อคนแรก: โมนิก้า ซานตา มาเรีย
ผู้ที่ตกเป็นสองคนสุดท้าย: เมลิสซ่า ตัน  และ ทาห์เลีย ราจิ
ผู้ที่ถูกคัดออก: เมลิสซ่า ตัน
ช่างถ่ายภาพ: เยสเปอร์ แมครอย
แขกรับเชิญพิเศษ: คาร่า กรอแกน แมครอย, เกล็น ตัน, โจดิลลี่ เพนเดร, นาตาลี พิคเคิลส์